РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14

от дистанционното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 20.05.2020 г.

Днес, 20.05.2020 г., сряда, от 10,30 ч., се проведе дистанционното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                               Боян Новански 
Огнян Дамянов
Йордан Стоев
Олга Керелска

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, инж. Стоянка Георгиева - главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, инж. Юрий Георгиев - главен експерт в отдел „Инвестиции и строителство“, Надя Горгорова – старши експерт - икономист в отдел „Управление на собствеността“, Стоян Димитров – старши експерт – юрист в отдел „Управление на собствеността“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1.ОТНОСНО: Изпълнение на решение на Комисия „Управление на собствеността“ към Пленума на ВСС, взето по т. 3 от протокол № 13/13.05.2020 г., касаещо необходимост от неотложни дейности за обезопасяване на сградата, находяща се в гр. София, бул. „Александър Стамболийски“ № 82.
Приложение: Доклад от инж. Юрий Георгиев – главен експерт в  отдел „Инвестиции и строителство“, дирекция „Управление на собствеността на съдебната власт“ 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.
1.2. ПРИЕМА извършването на разход в размер на 1320 (хиляда триста и двадесет) лв. с включен ДДС, съгласно най – ниската оферта, предложена от „КГС“ ЕООД за необходим и наложителен. Средствата за обезпечаване на обезопасителните работи да се осигурят от неразпределения резерв за непредвидени неотложни разходи по бюджета на съдебната власт, утвърден със ЗДБРБ за 2020 г.
Мотиви: Имотът на бул. „Александър Стамболийски“ № 82, предоставен за управление на ВСС, е включен в поименно разпределение на разходите за придобиване на дълготрайни материални активи и за основен ремонт по § 51-00 „Основен ремонт на ДМА“ за 2020 г. на ВСС. Работите по реализиране на обект: „Проектиране, основен ремонт и преустройство на част от имот публична държавна собственост, находящ се на бул. „Александър Стамболийски" № 82 за нуждите на специализираните органи на съдебната власт - съд и прокуратура“ в ПИ68134.305.369,  кв. 216, м. „Западно направление“, район „Възраждане“, гр. София“ не са стартирали, няма избран изпълнител. През 2019 г. в изпълнение на решение по т. 6 от протокол № 6/20.02.2019 г. на КУС е извършено обезопасяване на фасадата по ул. „Шар планина“ на стойност 1119.00 лв. с ДДС, като е монтирана обезопасителна мрежа. Необходимо е до стартиране основния ремонт на сградата тя да бъде възстановена и да бъдат извършени допълнително прекъсване на клон от вътрешната водопроводна инсталация в четириетажната сграда с цел прекратяване на неконтролиран теч от нея и обезопасяване на действащата електрическа инсталация в подпокривното пространство с цел предотвратяване на аварии и злополуки.
1.3. ПРЕДЛАГА. на Комисия „Бюджет и финанси“ да даде съгласие за извършване на разход в размер на 1320 лв.с ДДС, съгласно оферта на „КГС“ ЕООД, за извършване на обезопасителните дейности, включващи подновяване на предпазната мрежа по фасадата на ул. “Шар планина“; прекъсване на клон от вътрешната водопроводна инсталация в четириетажната сграда с цел прекратяване на неконтролиран теч от нея; обезопасяване на действащата електрическа инсталация в подпокривното пространство. 
1.4. ВЪЗЛАГА на отдел „Инвестиции и строителство“ при одобряване на разхода от Комисия „Бюджет и финанси“ да възложи изпълнението на обезопасителните дейности в сградата на бул. „Александър Стамболийски“№ 82 на „КГС“ ЕООД , съгласно подадената оферта.
1.5. ИЗПРАЩА решението по т. 1.2 и т. 1.3 на Комисия „Бюджет и финанси”, по компетентност.

-	Управление на собствеността:

2.ОТНОСНО: Проект на Решение на Министерския съвет за безвъзмездно предоставяне за управление на имот – публична държавна собственост, на Висшия съдебен съвет за нуждите на органите на съдебната власт в гр. Перник.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРЕДЛАГА на Пленума на Висшия съдебен съвет да вземе следното решение:

1.	ИЗРАЗЯВА следното становище:
На основание чл. 34, ал. 1 от Устройствения правилник на Министерския съвет и на неговата администрация съгласува материалите, изпратени с писмо рег.№ ВСС-639218/13.05.2020 г. от главния секретар на Министерство на регионалното развитие и благоустройството (МРРБ) относно проект на Решение на Министерския съвет за отнемане, поради отпаднала нужда за Главна дирекция „Пожарна безопасност и защита на населението“ към Министерство на вътрешните работи правото на управление върху имот – публична държавна собственост, намиращ се в гр. Перник, представляващ самостоятелен обект в сграда с идентификатор 55871.505.749.5.12 по кадастралната карта и кадастралните регистри на гр. Перник, с площ 328 кв.м., подробно описан в АПДС № 4240/28.03.2019 г. и предоставянето му безвъзмездно за управление на Висшия съдебен съвет, за нуждите на органите на съдебната власт. 

2. ИЗПРАЩА настоящото решение на главния секретар на Министерство на регионалното развитие и благоустройството в срока по чл. 34, ал. 1 от Устройствения правилник на Министерския съвет и на неговата администрация. 

2.2.ВНАСЯ предложението като допълнителна точка в редовното заседание на Пленума на ВСС, насрочено за 21.05.2020 г.

3.ОТНОСНО: Проект на решение за разпределение на ползването на помещенията в административната сграда в гр. Провадия, ул. „Александър Стамболийски“  № 23.
Приложение: Доклад от Надя Горгорова – старши експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на Надя Горгорова – старши експерт - икономист в отдел „Управление на собствеността“, дирекция „Управление на собствеността на съдебната власт”.

3.2. ПРЕДЛАГА на Пленума на Висшия съдебен съвет да вземе следното решение: 

На основание чл. 388, ал. 1, предложение първо от Закона за съдебната власт, във връзка с писмо рег. № ВСС-881/11.05.2020 г. от административния ръководител на Районен съд - Провадия, с приложен проект на споразумение съгласуван от административен ръководител на Окръжна прокуратура - Варна, началник на ОЗ „Охрана - Варна“ и изпълнителен директор на Агенция по вписванията – Варна, с което се предоставя цялостно разпределение на ползването на помещенията в недвижим имот – административна сграда в гр.Провадия, ул. „Александър Стамболийски“ № 23 между органите на съдебната власт.

I. РАЗПРЕДЕЛЯ ползването на помещенията в административна сграда  находяща се в гр.Провадия, ул. „Александър Стамболийски“ № 23, както следва:

За нуждите на Районен съд - Провадия:

Подземен етаж
1.	Стая № 5 – Архив – юг
2.	Стая № 9 – Архив – север

Първи етаж
1.	Стая № 5 – Съдебна зала №1
2.	Стая № 11 – Деловодство/бюро съдимост/ 

Втори етаж 
1.	Стая № 3 – Деловодство
2.	Стая № 3.1 – деловодство – регистратура
3.	Стая № 5 - Съдебна зала № 2
4.	Стая № 10 – Съдебно-изпълнителна служба

Трети етаж
1.	Стая № 2 - фоайе 
2.	Стая № 3 – Съдебни секретари
3.	Стая № 4 – Счетоводство
4.	Стая № 5 – Счетоводство
5.	Стая № 6 – Секретар
6.	Стая № 7 – Вграден шкаф
7.	Стая № 8 – Председател на РС – Провадия
8.	Стая № 9 – Районен съдия
9.	Стая № 10 – Районен съдия
10.	Стая № 11 – Административен секретар
11.	Стая № 12  - предверие WC
12.	Стая № 13 - WC

На Окръжна прокуратура – Варна, 
За нуждите на Териториално отделение гр. Провадия към РП - Варна:

Подземен етаж
1.	Стая № 3 – Архив 

Първи етаж
1.  Стая № 2.1 - Склад
2.	Стая № 3 – Деловодство
3.	Стая № 9 – Прокурори
4.	Стая № 10 – Административен секретар

Втори етаж
1.	Стая № 11- Прокурори
2.	Стая № 12 – Предверие WC
3.	Стая № 13 – WC

Забележка:

За изпълнение на функциите на Служба по вписванията, ще се ползват следните помещения:
Втори етаж 
1.	Стая № 6 – Архив
2.	Стая № 9 – Служба вписвания.

За изпълнение на функциите на ОЗ“Охрана – Варна“ при ГД„Охрана“, ще се ползват следните помещения:

Първи етаж
1.	Стая № 6 - съдебна охрана
2.	Стая № 12 – съдебна охрана.

II. ИЗПРАЩА решението по т. I на административнния ръководител на Районен съд – Провадия, за сведение и изпълнение и чрез главния прокурор на Република България на административния ръководител на Окръжна прокуратура гр. Варна, за нуждите на Териториално отделение гр.Провадия към РП - Варна, за сведение.

	III. ОТМЕНЯ решението си по т.58.I-13.1 от протокол № 26/07.11.2019 г. на ПВСС.

3.3. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни.

4.ОТНОСНО: Изпълнение на решение по т. 2. от протокол                         № 7/16.03.2020 г. от заседание на Пленума на ВСС.
Приложение: Доклад от Евгени Диков – член на Висшия съдебен съвет и председател на Комисия „Управление на собствеността“ към Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на г-н Евгени Диков – член на Висшия съдебен съвет и председател на Комисия „Управление на собствеността“ към Пленума на ВСС, изготвен в изпълнение на решение по т. 2. от протокол № 7/16.03.2020 г. от заседание на Пленума на ВСС.

	4.2. Предлага на Пленума на Висшия съдебен съвет да вземе следното решение:

ПРИЕМА доклада на Евгени Диков – член на Висшия съдебен съвет и председател на Комисия „Управление на собствеността“ към Пленума на Висшия съдебен съвет, изготвен в изпълнение на решение по т. 2 от протокол № 7/16.03.2020 г. на Пленума на ВСС, за взетите от Комисия „Управление на собствеността“ към ПВСС решения за периода на обявеното извънредно положение в страната от 16.03.2020 г. до 13.04.2020 г. включително, когато не са провеждани заседания на ПВСС. 

4.3. ВНАСЯ доклада като редовна точка в редовното заседание на Пленума на Висшия съдебен съвет, насрочено за 21.05.2020 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/    ЕВГЕНИ ДИКОВ